รอบ 24 ชั่วโมงที่ผ่านมา เกิดอุทกภัยรวม 4 จังหวัด ปัจจุบันสถานการณ์คลี่คลายแล้ว
กรมป้องกันและบรรเทาสาธารณภัย (ปภ.) รายงานในรอบ 24 ชั่วโมงที่ผ่านมา เกิดสถานการณ์อุกทกภัยใน 4 จังหวัด ได้แก่ ปราจีนบุรี ชลบุรี ระยอง และสระแก้ว รวม 5 อำเภอ 6 ตำบล/เทศบาล 18 หมู่บ้าน/ชุมชน บ้านเรือนประชาชนได้รับผลกระทบ 57 หลัง ถนน 9 จุด ไม่มีผู้บาดเจ็บหรือเสียชีวิต ปัจจุบันสถานการณ์คลึ่คลายแล้ว กรมป้องกันและบรรเทาสาธารณภัยได้ประสานจังหวัด องค์กรปกครองส่วนท้องถิ่นและหน่วยงานที่เกี่ยวข้องให้การช่วยเหลือผู้ประสบภัย พร้อมสำรวจและประเมินความเสียหาย เพื่อดำเนินการช่วยเหลือตามระเบียบกระทรวงการคลังฯ ต่อไป สำหรับประชาชนสามารถแจ้งเหตุและขอความช่วยเหลือทางไลน์ “ปภ.รับแจ้งเหตุ 1784” และสายด่วนนิรภัย 1784 ตลอด 24 ชั่วโมง